**FELADAT-ELLÁTÁSI SZERZŐDÉS**

**PRAXISJOG ALAPJÁN VÉGZETT TEVÉKENYSÉGRE**

**(tervezet)**

***I. Felek megnevezése***

Jelen szerződés létrejött egyrészről

**Telki község Önkormányzat**a ( 2089 Telki, Petőfi u.1. képviseletében eljár: Deltai Károly polgármester), a /2018.( ) Öh. határozatában foglalt felhatalmazás alapján, mint Magyarország helyi önkormányzatairól szóló 2011. évi CLXXXIX. törvény **13 § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény alapján egészségügyi közszolgáltatásért felelős szerv**, a továbbiakban: Megbízó,

másrészről

**……………. (székhely:…,**  képviseli:…, egészségügyi szolgáltató azonosítója: **……………) mint egészségügyi szolgáltatásra jogosult,** fogorvosi praxissal rendelkező szolgáltató, a továbbiakban: Megbízottközött alulírt napon és helyen az alábbiak szerint.

***II. A megbízás tárgya, a praxisjoggal érintett körzet meghatározása***

1. Telki község Önkormányzata a megállapodásban foglalt feltételek fennállása esetén, 201……..- jétől, határozatlan időtartamra hozzájárul Telki községben létrehozandó fogorvosi vegyes körzet (felnőtt és 0-18 éves korú) lakossága gyógyító és megelőző fogorvosi alapellátásának területi ellátási kötelezettséggel, a vállalkozó fogorvos általi vállalkozás keretében történő működtetéséhez, azzal, hogy jelen megállapodás a Nemzeti Egészségbiztosítási Alapkezelő-vel kötött finanszírozási szerződéssel, a szükséges működési engedélyen utcanévjegyzékkel, melyre a területi ellátási kötelezettség kiterjed és az orvosi felelősségbiztosítás szerződéssel együtt érvényes.

Az orvosi körzethatárok módosítása, új körzet kialakítása a Képviselő-testület hatásköre, melyet a vállalkozó tudomásul vesz.

2. Megbízó megbízza a Megbízottat Telki község fogorvosi körzetében, a 4/2000. (II.24.) EüM. rendeletben szabályozott feltételeknek megfelelően, a fogorvosi feladatok egészségügyi vállalkozás keretében történő ellátásával a jelen szerződésben rögzített feltételekkel.

Jelen feladat - ellátási szerződésben foglalt kötelezettség teljesítésében Megbízott köteles személyesen eljárni. A megbízás teljesítéséért személyes felelősség terheli.

3. Megbízott a megbízást elfogadja és egyben kijelenti, hogy a fogászati feladatok ellátásához szükséges, a háziorvosi, házi gyermekorvosi és fogorvosi tevékenységről szóló 4/2000. (II:25.) EüM rendeletben előírt feltételekkel rendelkezik, ennek alapján a területi ellátási kötelezettséget vállalja.

4. Megbízott köteles a fogorvosi feladatok ellátását a szakképesítési feltételeknek, a helyettesítési rendnek, a jogszabályokban valamint jelen szerződésben foglaltaknak megfelelően teljesíteni. Köteles szakmai munkáját mindenkor az e feladatra vonatkozó hatályos jogszabályok maradéktalan betartásával, megfelelő szakmai színvonalon, elvárható gondosság mellett végezni.

5. A felek rögzítik, hogy a Telki Község Önkormányzata Képviselő Testületének a fogorvosi ellátásról szóló …. számú rendelete/határozata alapján a Telki fogorvosi körzetben a fogorvosi ellátást személyesen

…………………. fogorvos Onyt. száma:

Oklevél sorszám: …………………. látja el.

6. Megbízott a szerződés hatálya alatt a praxist ellátó fogorvos személyében bekövetkező változást haladéktalanul köteles írásban bejelenteni a Megbízónak.

7. Megbízott a jelen szerződés I/4. pontjában meghatározott ellátási területre az Országos Egészségbiztosítási Pénztárral közvetlen finanszírozási szerződést köt. A Megbízott ezen finanszírozási szerződés egy másolati példányát köteles Megbízónak átadni.

***IV A Megbízó jogai és kötelezettségei***

1. Megbízó a jelen szerződés hatályának időtartamára, a fogorvosi alapellátási körzet lakosságának fogászati alapellátása érdekében a vállalkozó fogorvos részére a Telki önkormányzat tulajdonában lévő Egészségház (2089 Telki, Tücsök utca 2.) épületében található rendelőhelyiséget (továbbiakban fogorvosi rendelő) térítésmentesen, bérleti díj fizetési kötelezettség nélkül adja birtokba.

2. Megbízó szavatol azért, hogy a IV/1. pontban meghatározott helyiségek a jelen szerződés hatályának időtartama alatt rendeltetésszerű használatra alkalmasak legyenek. Megbízó, Megbízott szükségtelent nem meghaladó zavarása mellett jogosult az ingatlant és annak rendeltetésszerű használatát ellenőrizni.

3. Az Egészségház épületének üzemeltetését Megbízó végzi. Az üzemeltetés magába foglalja az épület karbantartását, az épületen belüli és kívüli takarítás, a kommunális hulladék elszállítását, az épület körüli parkosított terület karbantartását.

4. A Megbízó tulajdonában álló, az IV/1. pontban megjelölt épületre a Megbízó biztosítást köt és annak költségeit viseli.

***V. A Megbízott jogai és kötelezettségei***

1. A rendelő szakmai felszerelését, ezen felszerelés karbantartását a Megbízott vállalja, ő gondoskodik ezen eszközök folyamatos működőképes rendelkezésre állásáról, javításáról, felújításáról és pótlásáról. Megbízó hozzájárulását adja a fenti címen elhelyezkedő ingatlan Megbízott által telephelyként való használatához és szavatolja e hozzájárulásának gyakorlására való jogosultságát.

2. A körzet szakmai működtetésével kapcsolatos feladatok és annak költségei – úgymint veszélyes hulladék szállítása, textíliák mosatása, eszköz sterilizálási költségek – viselése a Megbízottat terhelik.

Megbízott a rendelő üzemeltetéséért (IV/3. pont), amely magába foglalja a takarítást, kommunális hulladék elszállítását és a rezsi költségeket is, üzemeltetési díjat fizet Megbízónak.

3. A Megbízott vállalja, hogy a tevékenységéről a Megbízó önkormányzat által meghatározott szempontok szerint évente beszámol a képviselő-testületnek, vagy az illetékes bizottságnak, illetve a polgármesternek.

# 4. A fogorvosi rendelőben *60/2003. (X. 20.) ESzCsM rendelet az egészségügyi szolgáltatások nyújtásához szükséges szakmai minimumfeltételekről szóló alapfelszerelések*, orvosi gépek, műszerek, eszközök beszerzése a fogorvos feladata. A szerződés megszűnése esetén az alapellátáshoz szükséges, a vállalkozó által vásárolt tulajdonát képező gépek, műszerek vételét felajánlhatja az önkormányzatnak. A fogorvosi ellátáshoz szükséges alapanyagokat és segédanyagokat Megbízott saját költségén biztosítja.

5. Az ingatlanba Megbízott által bevitt ingóságok, eszközök, felszerelések biztosítása Megbízott költsége és feladata. Megbízót e tekintetben felelősség nem terheli.

6. Megbízott a rendelési időt, a települési ellátási kötelezettséggel érintett lakosság igényeihez igazítottan, a Megbízóval egyeztetve alakítja ki. Megbízott az így kialakított rendelési idejét köteles kifüggeszteni és betartani. A rendelési idő változásáról a Megbízót köteles értesíteni.

A rendelési idő: ………………

7. Megbízott a rendelőben köteles jól látható hirdetményben tételesen felsorolni azokat a fogászati szolgáltatásokat, melyek a biztosítottak részére az alapellátás körében térítésmentesen vehetők igénybe, és azokat is – a díjak megjelölésével, - melyek térítéskötelesek. Megbízott szolgáltatásainak, rendeletekben nem szabályozott körben, díjtételeit maga szabadon állapítja meg.

8. Megbízott köteles a jogszabályokban előírt nyilvántartások vezetésére, az adatok megőrzésére és a személyiségi jogok védelméről szóló rendelkezések maradéktalan betartására.

9. A fogászati ellátást Megbízott az alkalmazásában álló, fogászati tevékenységet végző fogászati szakasszisztenssel együttműködve végzi és ellátja annak szakmai felügyeletét.

10. Megbízott kötelezettséget vállal arra, hogy a jelen megállapodásban meghatározott működési területén az Országos Egészségbiztosítási Pénztárral kötött szerződés alapján a fogászati szolgáltatás és az iskola-egészségügyi ellátás körébe tartozó fogászati feladatainak a mindenkor érvényes jogszabályok és szakmai előírások szerint eleget tesz.

Megbízott elsődleges, személyes és folyamatos ellátást nyújt a fogászati egészségi állapot megőrzése, a fogbetegségek megelőzése és gyógyítása céljából.

11. Megbízott megszervezi a saját helyettesítését. Megbízott helyettesítését csak olyan orvos láthatja el, aki a feladatkörre előírt feltételekkel rendelkezik.

Megbízott a helyettesítést ellátó tevékenységéért úgy felel, mint a sajátjáért.

12. Telki község Önkormányzata tudomásul veszi, hogy a Nemzeti Egészségbiztosítási Alapkezelő jelen szerződés hatálybalépését követően az egészségbiztosítási támogatási összegeket közvetlenül a vállalkozó fogorvos részére utalja át.

13. A vállalkozó szakmai felügyeletét a Pest Megyei Kormányhivatal Budakeszi Járási Hivatal Népegészségügyi Szakigazgatási Szerv Tisztifőorvosa és a Nemzeti Egészségbiztosítási Alapkezelő látja el, az utóbbi finanszírozásában való részvétele miatt érvényesítheti a meghatározott jogát.

14. Amennyiben a felügyelő szervek a vállalkozó szakmai munkáját nem találják megfelelőnek, akkor az önkormányzat kezdeményezi a szerződés azonnali hatályú felmondását.

15. Megbízott a jelen szerződés megszűnése esetén köteles az általa használt rendelőhelyiséget, annak Megbízó tulajdonában lévő berendezési tárgyait hiánytalanul, a jelen szerződés megszűnését követő 15 napon belül, tiszta, kiürített, az átvételkorival megegyező állapotban Megbízónak átadni.

***VI. Üzemeltetési díj, rezsiköltségek és ezek megfizetése***

1. Felek a fogorvosi rendelő és egyéb helyiségekre vonatkozó üzemeltetési díj összegét 130.000 Ft+Áfa/hó rögzítik. Az üzemeltetési díj fizetési kötelezettség …..-től veszi kezdetét.

2. Felek megállapodnak, hogy jelen szerződés hatálybalépésével egyidejűleg Megbízott 780.000.- Ft összegű előleget fizet meg Megbízó …. bankszámlájára banki átutalással. Felek úgy rendelkeznek, hogy az előző pontban meghatározott üzemeltetési díjat Megbízó ezen előlegből jóváírva tekinti teljesítettnek. Amennyiben az előleg teljes összege jóváírásra kerül, úgy Megbízott a mindenkor esedékes üzemeltetési díjat Megbízó számlája alapján banki átutalással fizeti meg az adott hónapra előre.

3. A háziorvosi körzetek működtetésével kapcsolatos rezsiköltség (víz, csatorna, villany, gáz) viselése a területi ellátási kötelezettséget vállaló Megbízottat terheli. Tekintettel arra, hogy a Megbízó által a Megbízott rendelkezésére bocsátott Egészségház épületében a közüzemi költségek rendelőnkénti mérése nem megoldott, a jelen szerződés megkötésekor fennálló helyzet alapján a Megbízott által fizetendő rezsi költségek kiszámításának módját Felek az alábbiak szerint határozzák meg. A villamos energia a víz-, csatorna- és gázfogyasztásra vonatkozóan a közös fogyasztásmérőn mért, és Megbízó által a szolgáltató számlája alapján megfizetett összeg 25 %-át köteles Megbízott Megbízó részére megfizetni. (Ezen fogyasztásmérő Megbízó tájékoztatása szerint az épületben működő egy háziorvosi egy gyermekorvosi egy fogorvosi és a védőnői szolgálat fogyasztását foglalja magában.)

A rezsiköltségek díjával Felek az üzemeltetési költség keretin belül számolnak el egymással.

4. Szerződő felek megállapodnak abban, hogy az üzemeltetési díj és azon belül a rezsiköltségek viselése mértékének felülvizsgálatát jelen szerződés hatályba lépésétől számított 6 hónapon belül jogosultak kezdeményezni.

***VII. A feladat-ellátási szerződés időtartama***

1. Szerződő felek jelen megállapodást határozatlan időre kötik. Jelen szerződés …..-én lép hatályba. Felek a jelen szerződést annak hatálybalépésétől számított 5 éven belül rendes felmondással nem szűntethetik meg.

***VIII. A feladat-ellátási szerződés módosítása, megszűnése***

1. Szerződő felek bármelyike írásban kezdeményezheti a szerződés módosítását az ok és a cél megjelölésével, a szerződés tárgyát érintő finanszírozási feltételek, támogatási formák, szakmai jogszabályok lényeges megváltozása, valamint az egyéb, bármelyik fél által lényegesnek ítélt körülmény megváltozása esetén.

2. A jelen feladat-ellátási szerződés az alábbi esetekben szűnik meg:

- felek erre irányuló közös megegyezésével

- bármelyik fél felmondásával

- azonnali hatályú felmondással

- a Megbízott jogutód nélküli megszűnésével

3. A feladat ellátási szerződést a felek bármelyike hat hónapos felmondási határidővel, a másik félhez intézett írásbeli nyilatkozattal mondhatja fel.

4. Megbízó a jelen feladat ellátási szerződést azonnali hatállyal felmondhatja, ha

- Megbízott a feladat ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,

- Megbízott önálló egészségügyi tevékenység végzésére való jogosultságát bármely okból elveszti.

- az Országos Egészségbiztosítási Pénztár bármely oknál fogva nem köt finanszírozási szerződést a Megbízottal, vagy a meglévő szerződést bármely okból megszűnteti.

A fenti esetek bármelyikének bekövetkezésekor, amennyiben Megbízott a Megbízó írásbeli felhívása ellenére sem állítja helyre a szerződésszerű állapotot, a jelen megállapodás a felhívás kézhezvételétől számított 15. napon megszűnik.

5. Jelen szerződés bármely okból történő megszűnése esetén a Felek egymással 15 napon belül, jegyzőkönyv felvétele mellet elszámolnak. A Megbízott a részére átadott rendelőt a birtokbavételkorival megegyező állapotban átadja, valamint a leltár szerint átadott eszközöket, ingóságokat visszaszolgáltatja.

***IX. Kártérítésre, kártalanításra vonatkozó előírások***

1. Szerződő Felek kölcsönösen úgy állapodnak meg, hogy tekintettel arra, hogy Megbízott számára a jelen megállapodás az új fogorvosi körzet létrehozásával vagyoni jogot keletkeztet, a Megbízottat egy esetleges jövőbeni körzetmódosítás esetén kártérítés nem illeti meg.

2. Szintén nem illeti meg kártérítés a Megbízottat, amennyiben a jelen szerződés megszűntetésére neki felróható okból kerül sor.

***X. Vegyes és záró rendelkezések***

1. Jelen megállapodásra a Magyarország helyi önkormányzatairól szóló 2011. évi CLXXXIX. törvény; az egészségügyről szóló 1997. évi CLIV. törvény; a kötelező egészségbiztosítás ellátásairól szóló 1997. évi LXXXIII. törvény; az egészségügyi közszolgáltatások nyújtásáról, valamint az egészségügyi alapellátásról szóló 2015. évi CXXIII. tv.; és a 257/2001. (XII. 19.) Korm. rendelettel módosított, az egészségügyi alapból történő finanszírozás részletes szabályairól szóló 43/1999. (III.03.) Korm. rendelet az irányadó.

2. A feladat - ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.

3. Szerződő Felek kölcsönösen törekednek arra, hogy a közöttük felmerülő vitás kérdéseket peren kívül, békés úton rendezzék. Ennek eredménytelensége esetére Felek a jelen megállapodásból eredő per- vagy jogvita elbírálására kölcsönösen a Budakörnyéki Járásbíróság kizárólagos illetékességét kötik ki.

3. Jelen szerződést a Telki Község Önkormányzatának Képviselő Testülete …. számú határozatával jóváhagyta.

Telki, 2018..…………..